SCGP วิ่งแรง 3% ลุ้นกำไร Q4 ฟื้น รับต้นทุนลดลง
SCGP วิ่งแรง 3% ราคาแตะ 58 บ. โบรกแนะ “สะสมลงทุน” คาดกำไรไตรมาส 4/65 ฟื้นตัวแตะ 2 พันลบ. รับต้นทุนลดลง หลังราคาน้ำมันดิบลงต่อเนื่อง
SCGP วิ่งแรง 3% ลุ้นกำไรไตรมาส 4/65 ฟื้นตัวแตะ 2 พันลบ. รับต้นทุนลดลง
9 ธ.ค. 2565

ผู้สื่อข่าวรายงานว่า วันนี้ (9 ธ.ค.65) ราคาหุ้น บริษัท เอสซีจี แพคเกจจิ้ง จำกัด (มหาชน) หรือ SCGP ล่าสุด ณ เวลา 15:50 น. อยู่ที่ระดับ 58 บาท บวก 1.75 บาท หรือ 3.11% สูงสุดที่ระดับ 58 บาท ต่ำสุดที่ระดับ 56 บาท ด้วยมูลค่าซื้อขาย 527.63 ล้านบาท

ทั้งนี้ บล.เมย์แบงก์ (ประเทศไทย) ระบุในบทวิเคราะห์ แนะนำ “สะสมลงทุน” แนวต้าน 57.75 บาท และ 60 บาท แนวรับ 56.5 บาท โดยทิศทางราคาน้ามันดิบยังไหลลงต่อเนื่อง แม้จะมาจากความกังวลต่อภาวะเศรษฐกิจถดถอย แต่เป็นผลบวกต่อบริษัทที่มีต้นทุนพลังงานในการผลิต หนุนกำไรไตรมาส 4/65 เด่น
โดยแนวโน้มไตรมาส 4/65 ได้ประโยชน์จากต้นทุนวัตถุดิบที่ปรับลดลง (ราคากระดาษรีไซเคิล) และเริ่มรับรู้ต้นทุนถ่านหินใหม่ที่ถูกลง คาดกำไรไตรมาส 4/65 จะฟื้นตัวเด่นขึ้นประมาณ 1,900-2,000 ล้านบาท